|  |
| --- |
| 1. SJEDNICA GRADSKOG VIJEĆA GRADA POŽEGE   TOČKA 16. DNEVNOG REDA  PRIJEDLOG ODLUKE  O ZADUŽENJU GRADA POŽEGE U 2025. GODINI  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Srpanj 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA:403-02/25-01/2

URBROJ: 2177-1-02/01-25-3

Požega, 4.srpnja 2025.

GRADSKOM VIJEĆU GRADA POŽEGE

PREDMET: Prijedlog Odluke o zaduženju u 2025. godini

- dostavlja se

Na osnovi članka 62. stavka 1. alineje 1. Statuta Grada Požege (Službene novine Grada Požege, broj: 2/21. i 11/22.) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18., 2/20., 2/21. i 4/21. -pročišćeni tekst), dostavlja se Naslovu na razmatranje i usvajanje Prijedlog Odluke o zaduženju u 2025. godini.

Pravna osnova za donošenje ove Odluke je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, broj: 67/22.) te Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

prof.dr.sc. Borislav Miličević, v.r.

PRIVITAK:

1. Zaključak Gradonačelnika Grada Požege
2. Prijedlog Odluke o zaduženju u 2025. godini

Slika na kojoj se prikazuje simbol, crveno, zastava

Sadržaj generiran uz AI možda nije točan.

R E P U B L I K A H R V A T S K A

POŽEŠKO-SLAVONSKA ŽUPANIJA

Slika na kojoj se prikazuje emblem, grb, simbol, krug

Sadržaj generiran uz AI možda nije točan.GRAD POŽEGA

Gradonačelnik

KLASA:403-02/25-01/2

URBROJ: 2177-1-02/01-25-2

Požega, 4. srpnja 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. alineje 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana, 4. srpnja 2025. godine, donosi

Z A K L J U Č A K

I. Utvrđuje se Prijedlog Odluke o zaduženju Grada Požege u 2025. godini, u predloženom tekstu.

I. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

prof.dr.sc. Borislav Miličević, v.r.

DOSTAVITI:

1. Gradskom vijeću Grada Požege
2. Pismohrani, ovdje.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA:403-02/25-01/2

URBROJ: 2177-1-02/01-25-4

Požega, \_\_. srpnja 2025.

Na temelju članka 118. i članka 120. stavka 3. Zakona o proračunu (Narodne novine, br. 144/21.), članka 5. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, br. 67/22.) i članka 39. stavka 1. alineja 20 i članka 119. stavka 1. Statuta Grada Požege (Službene novine Grada Požege broj: 2/21. i 11/22.), Gradsko vijeće Grada Požege na 2. sjednici održanoj dana \_\_. srpnja 2025. godine, donosi

O D L U K U

o zaduženju Grada Požege u 2025. godini

Članak 1.

Gradsko vijeće Grada Požege suglasno je da se Grad Požega dugoročno zaduži u 2025. godini putem kredita poslovne banke u iznosu od 4.500.000,00 eura (slovima: četirimilijunapetstotisućaeura) s namjenom financiranja PROGRAMA 1501 KAPITALNA ULAGANJA U POSLOVNE, STAMBENE PROSTORE, OPREMU I DRUGO za Kapitalni projekt K150060 REKONSTRUKCIJA I DOGRADNJA ZGRADE DJEČJEG VRTIĆA POŽEGA i PROGRAMA 2342 IZRADA PROJEKTNO TEHNIČKE DOKUMENTACIJE KROZ NPOO za Kapitalni projekt K230001 IZGRADNJA OŠ U NASELJU BABIN VIR.

Članak 2.

Utvrđuje se da su kapitalni projekti iz članka 1. ove Odluke planirani u Posebnom dijelu II. izmjena i dopuna Proračuna Grada Požege za 2025. godinu.

Članak 3.

Grad Požega zadužuje se po slijedećim uvjetima:

|  |  |
| --- | --- |
| KREDITOR | Zagrebačka banka d.d. |
| NAZIV PROJEKTA | Kapitalni projekti naveden u članku 1. ove Odluke |
| IZNOS KREDITA | 4.500.000,00 eura |
| NAČIN I ROK KORIŠTENJA KREDITA | Sukcesivno, najkasnije do 31.12.2025. godine |
| NAČIN I ROK OTPLATE KREDITA | Sukcesivno, u jednakim kvartalnim ratama, 6 godina od isteka Roka korištenja Kredita |
| REDOVNA KAMATNA STOPA | 2,39% godišnje, fiksna |
| OBRAČUN I PLAĆANJE KAMATA | Kamata se obračunava primjenom proporcionalne metode obračuna kamate i kalendarskog broja dana u mjesecu i godini, a dospijeva i naplaćuje se 10. dan po isteku kvartala |
| ZATEZNA KAMATA | U visini stope važeće zakonske zatezne kamate.  Zatezna kamata obračunava se kvartalno, primjenom proporcionalne metode obračuna kamate i kalendarskog broja dana u mjesecu i godini, a dospijeva i naplaćuje se 10. dan po isteku kvartala. |
| NAKNADA ZA OBRADU KREDITA | 0,10% od ugovorenog iznosa Kredita jednokratno |
| NAKNADA ZA REZERVACIJU SREDSTAVA | Bez naknade |
| NAKNADA ZA PRIJEVREMENU OTPLATU KREDITA | 250,00 eura |
| NAKNADA ZA IZMJENU UVJETA KREDITA | 1.400,00 eura jednokratno |
| INSTRUMENTI OSIGURANJA POVRATA KREDITA | Zadužnica Klijenta na iznos kredita, uvećano za ugovorene kamate, naknade i ostale troškove, potvrđenu od strane javnog bilježnika. |

Članak 4.

Sredstva za naknadu za obradu kredita po predmetnom zaduženju planirana su u II. izmjenama i dopunama Proračunu Grada Požege za 2025. godinu, dok će se sredstva za otplatu kredita u narednim godinama osigurati u proračunima Grada Požege do konačne otplate.

Članak 5.

Ovlašćuje se gradonačelnik Grada Požege da zaključi s kreditorom Ugovor o kreditu prema uvjetima iz članka 3. ove Odluke, te da potpiše instrumente osiguranja kredita po dobivanju potrebnih suglasnosti propisanih Zakonom o proračunu.

Članak 6.

Ova Odluka stupa na snagu prvog dana od dana njene objave u Službenim novinama Grada Požege.

PREDSJEDNIK

Tomislav Hajpek, v.r.

O b r a z l o ž e n j e

uz Prijedlog Odluke o zaduženju u 2025. godini

I UVOD I PRAVNA OSNOVA

Ovom Odlukom o zaduženju Grada Požege u 2025. godini (u nastavku teksta: Odluka) Gradsko vijeće Grada Požege daje suglasnost na zaduživanje Grada Požege u 2025. godini u iznosu 4.500.000,00 eura za projekte koji su planirani u II. izmjenama i dopunama proračuna Grada Požege za 2025.godinu. Nadalje, navedeno je da je banka kreditor Zagrebačka banka d.d. te uvjeti pod kojima se Grad zadužuje Ovom Odlukom ovlašćuje se Gradonačelnik Grada Požege za zaključenje ugovora s kreditorom nakon dobivene suglasnosti propisanih Zakonom o proračunu, te na potpis instrumenata osiguranja kredita.

Pravna osnova za ovaj Prijedlog Odluke u odredbi

1) članka 118. i 120. Zakona o proračunu (Narodne novine, broj: 144/21.) kojim je propisana namjena za koju se jedinica lokalne i područne (regionalne) samouprave može zadužiti, zaključenje ugovora o zaduživanju, način dobivanja suglasnosti za zaduživanje, izvještavanje o zaduživanju, način izračuna najviše godišnje obveze jedinica lokalne i područne (regionalne) samouprave po kreditu.

2) članka 5. Pravilnika o postupku dugoročnog zaduživanja te davanja jamstava i suglasnosti jedinica lokalne i područne (regionalne) samouprave (Narodne novine, broj: 67/22.), kojim je propisano da zahtjevu za davanje suglasnosti za zaduživanje, koji se upućuje Ministarstvu financija RH radi dobivanja suglasnosti na zaduživanje, treba biti između ostale dokumentacije priložena Odluka predstavničkog tijela o zaduženju, davanju jamstva i suglasnosti. Ista treba sadržavati namjenu investicije, naziv kreditora/davatelja zajma s uvjetima kreditiranja te plan otplate sa svim nabrojenim uvjetima.

3) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 106/03., 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.).

4) članka 39. stavka 1. alineje 3. Statuta Grada Požege (Službene novine Grada Požege, broj: 2/21. i 11/22.).

II. RAZLOG ZBOG KOJEG SE ODLUKA DONOSI

Prijedlogom II. izmjena i dopuna Proračuna Grada Požege za 2025. godinu planirani su kapitalni projekti kroz razdjel Upravnog odjela za komunalne djelatnosti i gospodarenje Grada Požege, gdje je u prijedlogu predloženo financiranje iz sredstava kreditnog zaduženja.

Sukladno članku 5. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave, uz zahtjev za izdavanje suglasnosti za zaduženje, Ministarstvu financija RH, pored ostalog, potrebno je priložiti i odluku predstavničkog tijela o zaduženju.

III. SREDSTVA POTREBNA ZA PROVEDBU ODLUKE

Sredstva za naknadu za obradu kredita po predmetnom zaduženju planirana su u II. izmjenama i dopunama proračuna Grada Požege za 2025. godinu, dok će se sredstva za otplatu kredita u narednim godinama osigurati u proračunima Grada Požege do konačne otplate.